stanford-oval/wikipedia huggingface dataset:
The Secret Code

The Secret Code הוא האלבום היפני הרביעי של להקת הבנים הקוריאנית TVXQ. האלבום יצא ב-25 במרץ 2009.
הצלחה במצעדים

ביפן הגיע The Secret Code למקום שני במצעד היומי עם 83,000 עותקים שנמכרו. ובמצעד השבועי הגיע גם למקום שני לאחר שמכר יותר מ-157,900 עותקים.
האלבום הראה הצלחה רבה אף יותר בטאיוואן כשהגיע לראש מצעדי המוזיקה שם.


פן אחר בהצלחת האלבום היה הסינגלים שלו. ארבעה מתוך חמשת הסינגלים שמופיעים באלבום הגיעו למקום ראשון באוריקון (אתר המדרג אלבומים על פי מכירות ביפן).
תרומת חברי הלהקה לאלבום

קים ג'אג'ונג תרם שלושה שירים לאלבום. את Wasurenaide ("אל תשכחי") ג'אג'ונג כתב ועזר בהלחנתו, הוא גם הלחין את 9095 ואת 9096 שהיה שיר נסתר שלא הופיע ברשימת השירים. גם חבר הלהקה יוצ'אן תרם לאלבום. את Kiss the Baby Sky הוא כתב והלחין.
החידה שמאחורי האלבום

האלבום The Secret Code ("הקוד הסודי") נקרא בשמו מכיוון שנשתלו בו מספר סודות. הסוד הראשון שהתגלה קשור בשיר הנסתר, "9096". בסוף השיר נשמעים רחשים משונים, כאשר הופכים את השיר ומשמיעים אותו אחורה ניתן לשמוע את ג'אג'ונג אומר בקוריאנית: "אדם כמוך לא יכול לשמוע מה שאני אומר".
בצילומי האלבום מפוזרים מספרים. בתמונה אחת קיימות הספרות: 6, 5, 0, 8 ,4, במקשי טלפון ספרות אלו יוצרות את האות האנגלית T[דרוש מקור] שמייצגת את שם הלהקה - TVXQ.
בחיבור ספרות ממספר תמונות התקבלו שני המספרים: 9095 ו-7. "9095" הוא שמו של אחד השירים באלבום והוא גם השיר השביעי בו. ניתן להגיד על כך שזהו צירוף מקרים אך נאמר על השיר "9095", באחד מראיונות הלהקה, שהוא מייצג את שם האלבום.
רשימת שירים > גרסת הCD

Secret Game
Force
Dōshite Kimi o Suki ni Natte Shimattandarō? ("למה התאהבתי בך?")
Nobody Knows
Beautiful You
Wasurenaide ("אל תשכחי")
9095
Jumon: Mirotic ("כישוף: Mirotic")
Taxi
Stand Up!
Survivor
Kiss the Baby Sky
Bolero
Purple Line (בונוס)
Dōshite Kimi o Suki ni Natte Shimattandarō? ("למה התאהבתי בך?") (גרסת א-קאפלה) (בונוס)
9096 (שיר נסתר)
רשימת שירים > גרסת השני CD > CD1

Secret Game
Force
Dōshite Kimi o Suki ni Natte Shimattandarō? ("למה התאהבתי בך?")
Nobody Knows
Beautiful You
Wasurenaide ("אל תשכחי")
9095
Jumon: Mirotic ("כישוף: Mirotic")
Taxi
Stand Up!
Survivor
Kiss the Baby Sky
Bolero
9096 (שיר נסתר)
רשימת שירים > גרסת השני CD > CD2

מיקס ללא הפסקה:
Shine
Close to You
Zion
Wild Soul
Purple Line
Runaway
Last Angel (גרסת TVXQ)
Two Hearts
Rainy Night
Darkness Eyes
Lovin' you
Keyword
No?
My Girlfriend
If...!?
Dead End
Clap!
Crazy Life
Ride on
Choosey Lover
Trick
Maze
רשימת שירים > גרסת ה2CD+DVD > CD1

Secret Game
Force
Dōshite Kimi o Suki ni Natte Shimattandarō? ("למה התאהבתי בך?")
Nobody Knows
Beautiful You
Wasurenaide ("אל תשכחי")
9095
Jumon: Mirotic ("כישוף: Mirotic")
Taxi
Stand Up!
Survivor
Kiss the Baby Sky
Bolero
9096 (שיר נסתר)
רשימת שירים > גרסת ה2CD+DVD > CD2

We Are!
Take Your Hands: I.Am.Electro Remix
Box in the ship
Sennen Koi Uta ("שיר אהבה בן אלף שנים")
Purple Line (בונוס)
רשימת שירים > גרסת ה2CD+DVD > DVD

הקליפ של Purple Line
הקליפ של Beautiful You
הקליפ של Dōshite Kimi o Suki ni Natte Shimattandarō?
הקליפ של Jumon: Mirotic
הקליפ של Bolero
הקליפ של Survivor
הקליפ של Kiss the Baby Sky
קטע ממסע ההופעות השלישי ביפן: T
מאחורי הקלעים של צילומי עטיפת הדיסק
מאחורי הקלעים של הקליפ Kiss the Baby Sky
הערות שוליים

↑  Oricon style
↑  TVXQ מגיעים למקום #2 אחרי Ayumi Hamasaki Oricon style
↑  TVXQ are at the 1st spot for 4 consecutive singles Oricon
↑  הסוד שמאחורי האלבום The Secret Code נחשף DBSKnights
| --- | --- |
בקרת זהויות :  MusicBrainz release group: c18022a6-54f9-3596-8970-71862aa20336
Wishbone Ash

| --- | --- |

הלהקה בהופעה בשנת 2015
 מקום הקמה:  טורקי (אנגליה) 
 תקופת הפעילות:  מ-1969 
 סוגה:  הארד רוק 
 חברת תקליטים:  I.R.S. רקורדס, MCA רקורדס, דקה רקורדס, Invisible Hands Music 
 אתר רשמי
 פרופיל ב-IMDb
 חברים
 Andy Powell ג'ון ווטון Martin Turner Ted Turner Mark Abrahams 
 
Wishbone Ash (בתעתיק לעברית: ווישבון אש) היא להקת רוק בריטית שהוקמה בסוף שנות השישים.
היסטוריה

הלהקה הוקמה בשנת 1969 על ידי גיטריסט הבס מרטין טרנר והמתופף סטיב אפטון. השניים היו חברים בלהקה בשם טנגלווד יחד עם גלן טרנר, אחיו של מרטין. כאשר גלן עזב, הלהקה פרסמה מודעה לאיתור גיטריסט חדש במגזין מלודי מייקר. כך הצטרפו ללהקה הגיטריסטים טד טרנר ואנדי פאוול. שם הלהקה נבחר מתוך שתי רשימות של מילים שבאחת מהן הופיעה המילה wishbone, כלומר עצם המזלג בגופם של עופות, שנחשבת למביאת מזל טוב, ובשנייה הופיעה המילה ash, שפירושה אפר.
ב-1970, כשחיממו את להקת דיפ פרפל, הגיטריסט ריצ'י בלקמור שם לב לכישרון חבריה ועזר לחיבורם הראשוני עם תעשיית המוזיקה הבריטית. הוא המליץ עליהם למפיק דרק לורנס, ועזר להם להשיג חוזה עם חברת התקליטים דקה.
ב-1972 הלהקה הוציאה את אלבומה השלישי והמצליח ביותר "ארגוס", שהגיע למקום ה-3 במכירות באותה שנה בבריטניה. באלבום זה הביאה הלהקה למיצוי את יכולת ניגון הגיטרה של שני חבריה, טד טרנר ואנדי פאוול, ונודעה מאז כלהקה המקפידה להפעיל שני גיטריסטים מובילים ברוב שיריה, דבר שהיה פחות מקובל באותן שנים. באותה שנה נחשבה הלהקה כאחת המבטיחות במוזיקה העולמית וקיבלה שבחים רבים, בעיקר על יכולת הניגון הווירטואוזית בהרמוניה של טרנר ופאוול.
עם השנים עזבו רוב חברי הלהקה והיא פועלת היום בהובלת אנדי פאוול, שנשאר החבר המקורי היחיד.
הערות שוליים

↑  אודות מרטין טרנר, באתר הרשמי של Wishbone Ash (ארכיון)
↑  אודות אנדי פאוול, באתר הרשמי של Wishbone Ash (ארכיון)
| --- | --- |
בקרת זהויות :  NLI: 987007417503205171  BnF: cb13907535v (data)  GND: 6510459-6  ISNI: 0000 0001 1547 7483  LCCN: n91051569  MusicBrainz: 406f1b42-0c9e-4427-aeb7-02f78e188ec4  NKC: xx0024174  VIAF: 154916639   WorldCat (עם VIAF): 154916639 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
X-13 ורטיג'ט

X-13A-RY ורטיג'ט (Vertijet), דגם 69 מתוצרת ראיין איירונאוטיקל, היה מטוס נסיוני להמראה ונחיתה אנכית (VTOL) מסדרת מטוסי ה-X שטס בארצות הברית בשנות החמישים. המטרה העיקרית של המיזם הייתה להדגים יכולת להמראה אנכית באמצעות הנעה סילונית טהורה, ריחוף, מעבר לטיסה ישרה ואופקית, ונחיתה אנכית.
פיתוח

מיד לאחר מלחמת העולם השנייה, מהנדסי ראיין תהו האם ה-FR-1 פיירבול, שהחזיק כמויות דלק קטנות והיה בעל יחס דחף למשקל של 1, יהיה מסוגל להמריא אנכית. לשכת האווירונאוטיקה של הצי האמריקני העניקה ב-1947 חוזה לראיין לצורך בחינת אפשרות לפיתוח מטוס קרב סילוני הממריא אנכית. היה זה חלק מתוכנית לבדיקת התכנות שיגור כלי טיס מצוללת. ראיין ערכה בדיקות במטוס נשלט מרחוק מ-1947 עד 1951. ב-1953 העניק חיל האוויר האמריקני חוזה לראיין לפיתוח מטוס סילוני להמראה ונחיתה אנכית (VTOL), שניתן לו הכינוי X-13 ורטיג'ט. שני אבות טיפוס נבנו.
אורכו של ה-X-13 ורטיג'ט היה 23 רגל 5 אינץ' (7.14 מטר). הוא היה גדול מספיק על-מנת לאכלס תא טייס חד-מושבי (עם מושב מוטה) ומנוע טורבו-סילון בעל דחף של 10,000 lbf‏ (45 kN) מתוצרת רולס-רויס אייבון. מוטת כנפי הדלתא העיליות של המטוס הייתה בעלת אורך של 21 רגל (6.4 מטר) בלבד ובקצה כל כנף חובר משטח אנכי שטוח. בחלק התחתון של אף המטוס הותקן וו שימש לתליית הורטיג'ט מפלטפורמת הנחיתה האנכית הנגררת שלו, ומוט קצר ששימש לאומדן המרחק מפלטפורמת הנחיתה הנגררת. לאחר שהמטוס אובטח אנכית, הפלטפורמה הנגררת הונמכה אופקית וכך שימשה לשינוע המטוס על הקרקע. בקרת העילרוד והסבסוב בעת רחיפה נעשתה באמצעות ניהוג וקטורי. בקרת הגלגול נעשתה באמצעות סילוני "puffer" המותקנים על משטחי קצה הכנף. האבטיפוס הראשון (#54-1619) צויד בכן נסע זמני וביצע טיסת בכורה אופקית רגילה ב-10 בדצמבר 1955 לבחינת מאפייניו האווירודינמיים. בהמשך, הוא ביצע מעבר מטיסה אופקית לאנכית וחזרה. לאחר מכן הוחלף כן הנסע של האבטיפוס הראשון במתקן ל"ישיבת זנב" שהותקן על זנב המטוס והחזיק אותו אנכית כשהיה על הקרקע. ב-28 במאי 1956 הוא המריא אנכית מהקרקע לבחינת יכולות הריחוף שלו. האב הטיפוס השני (#54-1620), ב-11 באפריל 1957, המריא אנכית מהפלטפורמה הנגררת מבסיס חיל האוויר אדוארדס, עבר לטיסה אופקית וחזר לטיסה אנכית. בסוף הטיסה, שארכה מספר דקות, עגן אנכית על ידי לכידת הוו בכבל הנחיתה של פלטפורמת הנחיתה האנכית הנגררת.
במהלך ה-28 ביולי וה- 29 ביולי 1957, ערך ה-X-13 מפגן בוושינגטון, הוא חצה את נהר הפוטמק ונחת בפנטגון.
חיל האוויר האמריקני בחר להפסיק את פיתוח המטוס משום שלא היה לו צורך מבצעי בו.
שני מטוסי ה-X-13 מוצגים כיום במוזיאוני תעופה בארצות הברית. האבטיפוס השני, שהשלים טיסה מלאה שכללה המראה ונחיתה אנכית, הועבר ב-1959 למוזיאון הלאומי של חיל האוויר האמריקני אשר בבסיס חיל האוויר רייט-פטרסון, ליד דייטון אשר באוהיו. האבטיפוס הראשון מוצג כיום במוזיאון האוויר והחלל של סן דייגו.
אהבת אמת

| --- | --- |

 מידע כללי
 מאת:  ג'ניפר לופז
 שפת המקור:  אנגלית • ספרדית
 סוגה:  אוטוביוגרפיה
 הוצאה
 הוצאה:  סלברה
 תאריך הוצאה:  4 בנובמבר 2014
 מספר עמודים:  288 (אנגלית) 288 (ספרדית)
אהבת אמת (בספרדית: Amor Verdadero) הוא ספר שנכתב בידי הזמרת האמריקאית ג'ניפר לופז. מהדורת כריכה קשה שלו יצאה לאור באנגלית ובספרדית ב-4 בנובמבר 2014, בידי סלברה, מקבוצת הפינגווין (אנ'). חלק מהכנסותיו עברו לקרן משפחת לופז (אנ'), מוסד ללא כוונת רווח שהוקם על ידי לופז, המוקדש לשיפור הבריאות והרווחה של נשים וילדים.
רקע ופיתוח

במהלך סיבוב ההופעות הראשון שלה, "Dance Again World Tour", החלה לופז לכתוב את מה שהיא תיארה כ"יומן של השנה בה יצאתי לסיבוב הופעות". להפתעתה, ככל שהסיבוב המשיך, היא הגיעה להבנה שמה שהיא כותבת הוא ספר. לופז הייתה מתוחה לגבי כתיבה על נושאים מסוימים עבור הספר, אך מאוחר יותר הבינה שבכך היא יכולה לקבל הזדמנות להציל אחרים מ"לסבול מהמורות והחבורות של עצמם". לדברי לופז, היא נאלצה לעשות הרבה "חשבון נפש ותפילה", כיוון שהיא לא רצתה שזה "יתחשב בשום דבר אחר ממה שהיה", כלומר "לחלוק משהו שלמדתי עם אנשים שיוכל לעזור לי". ב"אהבה אמת", לופז דנה גם בסבלה מבעיות דימוי עצמי נמוך, בין היתר כתוצאה מהיותה בעין הציבור. ספרה של לואיז היי, "אתה יכול לרפא את חייך", מוזכר בספר, ופגישתה עם המחברת, כמדריכה מרכזית בעבודה על עצמה ועל כתיבתו של "אהבת אמת" עצמו.
הספר הוכרז רשמית ב-19 במאי 2014 על ידי סלברה, מקבוצת הפינגווין. על הספר, לופז אמרה: "כתיבתו של 'אהבת אמת' הייתה חוויה קתרזית, אישית ופגיעה. אלמלא האהבה והאומץ שנתנו לי ילדיי, הסיפור הזה לא היה אפשרי. בזמן שנאבקתי עם ההחלטה אם להוציא לאור את הספר הזה או לא, זיהיתי שאם הוא יכול לגעת אפילו רק באדם אחד אז זה באמת יהפוך לאחד המאמצים הכי מספקים בחיי". לופז לא התכוונה בהתחלה לכלול תוכן על הגירושים שלה ממארק אנתוני ב"אהבת אמת", אך אמרה ש"הספר התפתח למשהו שונה ממה שהתכוונתי שהוא יהיה בגלל מה שעברתי".
הצלחה מסחרית

"אהבת אמת" דורג במקום השביעי ברשימת רבי-המכר של הניו יורק טיימס, ובמקום החמישי במצעד העיון בכריכה קשה.
בביקורת, אליז דה לוס סנטוס מ-RedEye העירה, "כמו תקליט שבור, היא חוזרת על המנטרה של "לאהוב את עצמך" שוב ושוב לאורך הספר, שמתגלגלת בנקודות מסוימות לפגישת אימון לחיים חד-צדדיים". סנטוס, עם זאת, ציינה גם כי "הצד החזק ביותר שלה מציג את הצד האנושי של בשר הצהובונים של ידוענים שכולנו אוכלים".
אב (כתב עת)

אֵב הוא כתב עת לספרות, שיצא לאור בתל אביב בין השנים 1993–1996 בעריכת אורי פקלמן, גל קובר ודורי מנור. הוא התרכז בעיקר בגילוי ופרסום כותבים צעירים.
כתב-העת נוסד מתוך כוונה להשיב רוח חדשה בחיים הספרותיים בארץ באמצעות פרסום הכותבים החדשים וחידוש ימי החבורות הספרותיות ומרכזיותם של כתבי העת בזירה התרבותית. סביבו התגבשה חבורה ספרותית שכללה סופרים ומשוררים, בהם: שמעון אדף, עינה ארדל, רועי גרינולד, לי שיר, בני מר, אנה הרמן (תחת השם שמרית צור), ואלי בר-יהלום. מי שכונתה "חבורת אֵב" ערכה אירועי שירה רבים ברחבי הארץ, לרבות "שבוע השירה בתל אביב" שנערך בגלריה בוגרשוב בחודש יוני 1995.
בשלוש שנות קיומו התפרסמו רק שלושה גיליונות (הגיליון השלישי מוספר 4), והוא חדל להתקיים כאשר שניים מעורכיו, מנור ופקלמן עזבו את ישראל ללימודים בצרפת. כעשור אחר כך ייסד מנור את כתב העת הו! שבמידה רבה הוא והחבורה הספרותית שהתגבשה סביבו ממשיכים את אב.
X+Y

| --- | --- |

כרזת הסרט
 מבוסס על:  דניאל לָיְטווינג
 בימוי:  מורגן מת'יאוס
 הופק בידי:  דייוויד מ. תומפסון
 תסריט:  ג'יימס גרהם
 שחקנים ראשיים:  אייסה באטרפילד רייף ספול סאלי הוקינס אדי מארסן יו יאנג
 מוזיקה:  קיאטון הנסון
 צילום:  דני כהן 
 מדינה:  בריטניה בריטניה
 חברת הפקה:  Origin Pictures, Minnow Films 
 חברה מפיצה:  קוך מדיה 
 שיטת הפצה:  וידאו על פי דרישה 
 הקרנת בכורה:  5 בספטמבר 2014  13 במרס 2015 (בריטניה)
 משך הקרנה:  1:46:47
 שפת הסרט:  בריטניה אנגלית
 סוגה:  דרמה
 הכנסות:  1.2 מיליון דולר
 www.xplusymovie.com
 דף הסרט ב־IMDb
 
X+Y (רמז לנוסחה מתמטית), בארצות הברית פורסם בשם A Brilliant Young Mind (בעברית: "הצעיר המבריק"; מילולית: "הגאון הצעיר") הוא סרט דרמה בריטי אשר יצא ב-2014, בבימויו של מורגן מת'יאוס (Morgan Matthews) ובכיכובם של השחקנים אייסה באטרפילד, רייף ספול, סאלי הוקינס, אדי מארסן, ויו יאנג.
הסרט, המבוסס על סדרת-הטלוויזיה הדוקומנטרית מבית-היוצר של ה-BBC "הגאונים-הצעירים" (Beautiful Young Minds; מילולית: "מוחות-צעירים מופלאים"), מתמקד בנער גאון-מתמטי אנגלי בשם ניית'ן אליס (אייסה באטרפילד) שמתקשה בקשרים בין-אישיים, אך מוצא נחמה במספרים. כאשר הוא נבחר לייצג את הממלכה המאוחדת באולימפיאדת המתמטיקה הבינלאומית, ניית'ן יוצא למסע במהלכו הוא מתמודד עם אתגרים בלתי-צפויים, כמו להבין את מדע האהבה. דמותו של ניית'ן מבוססת על הגאון-המתמטי האנגלי דניאל לָיְטווינג (Daniel Lightwing) שזכה במדליית-כסף באולימפיאדת המתמטיקה הבינלאומית 2006.
הסרט הוקרן לראשונה בפסטיבל הסרטים הבינלאומי בטורונטו ב-5 בספטמבר 2014. הבכורה האירופית הייתה בפסטיבל הסרטים של לונדון ב-13 באוקטובר 2014. הקרנת-הבכורה הקולנועית בבריטניה הייתה ב-13 במרס 2015. הסרט לא יצא לאקרנים בישראל.
צוות השחקנים

| שם השחקן/ית | שם הדמות | הערות |
| --- | --- | --- |
| אייסה באטרפילד | ניית'ן אליס | גיבור הסרט. נער גאון-מתמטי. |
| רייף ספול | מרטין המפרייס | מורה למתמטיקה בתיכון. אדם בודד. מכין את ניית'ן לאולימפיאדה מאז היה ניית'ן ילד קטן. |
| סאלי הוקינס | ג'ולי אליס | אמו של ניית'ן. מתאלמנת מבעלה בתאונת-דרכים בתחילת הסרט ומאז חיה לבדה עם הילד. |
| אדי מארסן | ריצ'רד | המורה-המלווה של נבחרת בריטניה לאולימפיאדה. |
| יו יאנג | ז'אנג מאי | חברתו של ניית'ן. חברה בנבחרת סין לאולימפיאדה. |
| ג'ק דייוויס | לוק שלטון | אחד מחברי נבחרת בריטניה. |
| אלכסה דייוויס | רבקה | אחת מחברי נבחרת בריטניה. |
| מרטין מק'קאן | מיכאל אליס | אביו של ניית'ן. נהרג בתאונת דרכים בתחילת הסרט. |
| אלכס לות'ר | אייזק קופר | אחד מחברי נבחרת בריטניה. |
| אדוארד בייקר-קלוס | ניית'ן אליס הצעיר | ניית'ן אליס בן ה-9. |
הערות שוליים

↑  הכנסות הסרט, באתר www.the-numbers.com (באנגלית).
אדריאן דן גמאן

אדריאן דן גמאן (ברומנית: Adrian Dan Găman; נולד ב-28 באפריל 1978) הוא כדורגלן עבר רומני ששיחק בעמדת הבלם.
קריירה

גמאן החל את קריירת במשחק שלו במחלקת הנוער של ארד הרומנית והחל את הקריירה המקצוענית בעונת 1997/1998 בקבוצת ראפיד בוקרשט. לאחר עונה אחת בראפיד החליט גמאן לחזור לאראד וחזר אליה ושיחק במדיה במשך שלוש עונות.
בעונת 2001/2002 הגיע גמאן לישראל ושיחק בקבוצת עירוני קריית גת בליגת העל. בסוף אותה עונה ירדה קריית גת לליגת המשנה וגמאן עבר לשחק בקבוצת מכבי נתניה. בסוף אותה עונה סיימה נתניה במקום ה-4 בליגה וגמאן עזב אותה לטובת קבוצת בני יהודה תל אביב. בבני יהודה שיחק שתיים וחצי עונות עד שעזב במהלכה של עונת 2005/2006 ועבר לקבוצת הכח עמידר רמת גן ששיחקה בליגה הלאומית, ועזר לה לעלות לליגת העל. ב2006/2007 שיחק גמאן בהכח עמידר רמת גן אך זו ירדה בסוף העונה בחזרה לליגה הלאומית, וגמאן עזב את ישראל.
X-17

| --- | --- |

 מידע בסיסי
 ייעוד:  חדירה לאטמוספירה 
 ארץ ייצור:  ארצות הברית ארצות הברית
 יצרן:  לוקהיד
 מאפיינים כלליים
 מנוע שלב ראשון:  (1x Thiokol XM20 Sergeant solid-fuel rocket (230KN
 מנוע שלב שני:  3x Thiokol XM19 Recruit solid-fuel rocket (סה"כ 450KN)
 מנוע שלב שלישי:  (1x Thiokol XM19E1 Recruit solid-fuel rocket (160KN
 ממדים
 אורך:  12.3 m
 קוטר:  0.79 מטר עד 0.25 מטר
 מוטת כנפיים:  2.3 m
 ביצועים
 מהירות:  14.5 מאך
 טווח:  217 km
 גובה טיסה:  400 km
 
הX-17 על פלטפורמת השיגור שלו
הלוקהיד X-17 (באנגלית: Lockheed X-17) היה טיל נסיוני בעל שלושה שלבים מונעי דלק מוצק שנבנה על מנת לחקור את האפקטים שנוצרים בחדירה לאטמוספירה במהירות מאך גבוהה. השלב הראשון של הטיל העלה אותו לגובה של 27 ק"מ לפני שנשרף. הטיל היה ממשיך לאחר מכן מעוצמת התנופה לגובה של כ-160 ק"מ, לפני שהחל להטות את אפו כלפי מטה לחזרה לקרקע. לאחר מכן השלב השני הופעל ואחר כך הושלך והשלב השלישי והאחרון של הטיל הופעל. ב-27 באפריל 1957, הX-17 השיג מהירות של 14,000 קמ"ש בשיגור מבסיס חיל האוויר פטריק. בסופו של דבר הX-17 חזר לכדור הארץ במהירות של 14.5 מאך.
הX-17 שימשו גם במבצע ארגוס בשלושה שיגורים לניסויים גרעיניים בדרום האוקיינוס האטלנטי ב-1958.
ראו גם

מטוסי ה-X
הערות שוליים

↑  E. Emme, ed., Aeronautics and Astronautics, 1915-1960 עמ 85
↑  Carey Sublette (20 September 1997). "Operation Argus tests". Nuclear Weapon Archive.
| --- | --- |
בקרת זהויות :  NLI: 987007543187005171  LCCN: sh2009005875  NARA: 10675949
אגם טראזימנו

| --- | --- |
מבט על האגם
מבט על האגם
 מידע כללי
 מיקום:  אומבריה, איטליה
 סוג:  אגם 
 מידות
 שטח:  128 קמ"ר
 גובה:  258 מטר מעל לפני הים
 אורך:  16.1 קילומטר
 רוחב ממוצע:  12 ק"מ 
 עומק מרבי:  6 מטר
 ‏עומק ממוצע:  4–5 מטר
 מידע נוסף
 ‏אגן ניקוז:  309 קמ"ר
 מדינות באגן הניקוז:  איטליה
 ערים:  טאורו סול טראסימנו
 איים:  איזולה מג'ורה, איזולה מינורה ואיזולה פולוזה
 קואורדינטות:  43°07′59″N 12°06′00″E﻿ / ﻿43.133°N 12.1°E﻿ / 43.133; 12.1
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןאגם טראסימנו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןאגם טראסימנו(למפת אומבריה רגילה) פרוג'ה טרני פוליניו צ'יטה די קאסטלו  ספולטו גוביו אסיזי מארקה אברוצו לאציו טוסקנהאגם טראסימנו(למפת אומבריה מוגדלת) פרוג'ה טרני פוליניו צ'יטה די קאסטלו  ספולטו גוביו אסיזי מארקה אברוצו לאציו טוסקנהאגם טראסימנו
 
אגם טראזימנו (באיטלקית: Lago Trasimeno) הוא אגם מים מתוקים, הרביעי בגודלו באיטליה. האגם מצוי במחוז אומבריה, בסמוך לגבול מחוז טוסקנה.
האגם נמצא 145 ק"מ צפונית מרומא, 120 ק"מ דרומית מפירנצה ו-20 ק"מ מערבית מפרוג'ה. האגם ידוע בקרב טראסימנו שהתחולל בו בשנת 217 לפנה"ס, בו הוכרע הצבא הרומי בידי חניבעל, באחד מקרבות המארב הקלאסיים בהיסטוריה הצבאית.
תיאור האגם

שטחו של האגם הוא 128 קמ"ר, ועומקו המרבי הוא 6 מטר. הוא נמצא בגובה של 258 מטר מעל פני הים. גובה פני האגם משתנה במידה ניכרת בהתאם לירידת הגשמים ולצריכת המים על ידי היישובים באזור. כבר בימי רומא העתיקה נעשו ניסיונות לשמור על גובה אחיד של פני האגם, ונבנה סכר באזור סאן סבינו (San Savino). לשינויי המפלס באגם יש קשר להתפשטות מחלת המלריה באזור, איכותם של שטחי העיבוד החקלאים וכמות האצות באגם. בשנת 1898 נבנתה אמת מים תת-קרקעית במטרה למנוע את השינויים בגובה המפלס.
באגם יש שלושה איים טבעיים : איזולה מג'ורה - בשטח של 0.232 קמ"ר ו-35 תושבים, איזולה מינורה - 0.065 קמ"ר ואיזולה פולוזה - 0.644 קמ"ר. האגם הוכרז בתור שמורת טבע.
גאולוגיה

האגם נוצר בעקבות פעילות טקטוניקת הלוחות בהרי האפנינים. חלק ממחוז אומבריה היום כוסה במים רדודים. מים שהתרכזו בשטח המישורי הנמוך בעקבות זרמי המים של נהרות האזור, ובייחוד נהר הטיבר. משערים כי האירועים התרחשו לפני 3 מיליון שנה.
מועד היווצרות האגם והאיים שבו תואם את המועד בו נוצרו האיים הליפאריים במערב איטליה. הצמחייה בו דומה לזו של מזרח האי איסטריה (Istria) בקרואטיה לחוף הים האדריאטי. המים כוללים מרכיבים אופייניים מהים האדריאטי. קיימת האפשרות כי האגם והאיים נוצרו כתוצאה מפעילות טקטונית, בה נוצרו גם שאר האיים הוולקניים באיטליה.
באגם נקלטים מי הגשמים היורדים בהרים סביבו.
קרב טראסימנו

המערכה בין הצבא הרומי לצבא חניבעל הייתה מצפון לאגם. הצבא הרומאי נכנס למלכודת באמפיתיאטרון טבעי, כאשר האגם סגר עליו מדרום וחורשות העצים, בהם הסתתר צבא חניבעל ממזרח וממערב. הזרוע השמאלית של צבא חניבעל הייתה במקום בו שוכנת היום העיר טאורו סול טראזימנו (Tuoro sul Trasimeno).
מראות האגם

השפעת השינויים בגובה פני האגם
תרשים משנת 1571
הזריחה
קסטיליונה דל לאגו (אנ') (Castiglione del Lago) על האגם
אדינבורו על שבעת הימים

| --- | --- |
בתי אדינבורו על שבעת הימים
בתי אדינבורו על שבעת הימים
 מדינה:  הממלכה המאוחדת הממלכה המאוחדת
 טריטוריה:  סנט הלנה, אסנשן וטריסטן דה קונה סנט הלנה, אסנשן וטריסטן דה קונה
 אזור:  טריסטן דה קונה טריסטן דה קונה
 תאריך ייסוד:  1816
 על שם:  אלפרד, דוכס אדינבורו וסקסוניה-קובורג-גותה 
 אוכלוסייה:  ‏
  ‑ בעיר:  266 (ינואר 2020)
 קואורדינטות:  37°04′02″S 12°18′36″W﻿ / ﻿37.067277777778°S 12.31°W﻿ / -37.067277777778; -12.31 
 אזור זמן:  UTC
 http://www.tristandc.com/settlement.php
  מפת מיקום  מפה מפורטת   (למפת האוקיינוס האטלנטי מוגדלת) אדינבורו על שבעת הימים(למפת האוקיינוס האטלנטי רגילה) אדינבורו על שבעת הימים  מפת טריסטן דה קונה, בה מוצגת גם אדינבורו על שבעת הימים tabBackground:;tabBorder:#aaa;defaultTab:0;
 
אדינבורו על שבעת הימים (באנגלית: Edinburgh of the Seven Seas), או בפי התושבים היישוב (באנגלית: The Settlement) הוא היישוב העיקרי באי טריסטן דה קונה, בדרום האוקיינוס האטלנטי, ובו 266 תושבים (נכון לינואר 2020).
היישוב נחשב להתיישבות הקבע האנושית הנידחת ביותר בעולם, יותר מ-2,400 ק"מ ממקום היישוב הקרוב אליו ביותר אשר באי סנט הלנה. המקום נקרא על שם הנסיך אלפרד, דוכס אדינבורו, בנה השני של המלכה ויקטוריה, לכבוד ביקורו באי בשנת 1867.
היישוב נוסד בשנת 1816 על ידי הסמל גלאס ממשמר הגבול הסקוטי לאחר סיפוח האי לבריטניה. ראשוני המתיישבים באי היו חיילי משמר, אשר הוצבו בו לצורך הגנה מפני ניסיונות צרפתיים לשחרור נפוליאון הכלוא באי סנט הלנה. חיל המשמר הוצב באי עד לתום מלחמת העולם השנייה.
ביישוב נמצאים משרדי הממשל המקומי, בית דואר ונמל קטן. היישוב ניזוק קשות בהתפרצות געשית שאירעה באי בשנת 1961 ואשר אילצה את התושבים להתפנות לבריטניה. מפעל לעיבוד שימורי סרטנים מזן מקומי ייחודי הושמד כולו וחיסל מקור הכנסה משמעותי ביותר של התושבים. שודדי ים בזזו את שנותר לאחר החורבן. בשנת 1963 שבו מרבית התושבים לאי והחלו בשיקום המקום.
הערות שוליים

↑  http://www.cnn.com/2013/01/30/travel/most-remote-islands
| --- | --- |
בקרת זהויות :  LCCN: no2020130961  VIAF: 6343160546928910240006   WorldCat (עם VIAF): 6343160546928910240006 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
אולג באזילביץ'

אולג פטרוביץ' באזילביץ' (אוקראינית:  Оле́г Петро́вич Базиле́вич;) (6 ביולי 1938 - 16 באוקטובר 2018) היה שחק ומאמן כדורגל סובייטי ואוקראיני.
קריירת משחק

באזילביץ' שיחק את מרבית שנות הקריירה שלו בקבוצת דינמו קייב, זכה עם הקבוצה באליפות ובגביע ברית המועצות. בשנת 1966 עבר לקבוצת צ'רנומורץ אודסה, שם שיחק עונה אחת. את קריירת הכדורגלן שלו סיים בשנת 1968 בקבוצת שחטאר דונצק.
קריירת אימון

בשנת 1969 עבר קורס מאמנים. אימן תחילה את קבוצת דסנה צ'רניהיב מהליגה השלישית בברית המועצות.
תארים

כשחקן
אליפות ליגת העל הסובייטית: 1961
גביע ברית המועצות: 1964
כמאמן:
גביע אירופה למחזיקות גביע: 1975
אליפות ליגת העל הסובייטית: 1974, 1975
גביע ברית המועצות: 1974
אגם טיסה

| --- | --- |

אגם טיסה
 מידע כללי
 מיקום:  המישור הגדול, הונגריה
 סוג:  אגם
 מידות
 שטח:  127 קילומטר רבוע
 אורך:  27 ק"מ
 עומק מרבי:  17 מטר
 ‏עומק ממוצע:  1.3 מטר
 מידע נוסף
 נהר מזין:  טיסה
 מקור לנהר:  טיסה 
 מדינות באגן הניקוז:  הונגריה 
 קואורדינטות:  47°36′00″N 20°40′00″E﻿ / ﻿47.6°N 20.666666666667°E﻿ / 47.6; 20.666666666667
  (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אגם טיסה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אגם טיסה
 
אגם טיסה (בהונגרית: Tisza-tó, נקרא מאגר קישקורי עד 1988) הוא האגם השני בגודלו בהונגריה והאגם המלאכותי הגדול ביותר בנהר טיסה, בחלק הצפוני של המישור הגדול. הסיבות החשובות ביותר להקמתה היו הבטחת זרימת מים קבועה הנחוצה להפעלת תחנת הכוח ההידרואלקטרית קישקורי, וכן להבטיח את מפלס המים הגבוה הנדרש להפעלת תחנת הכוח התרמית החדשה טיסה המותקנת באותה תקופה בטיסאויווארוש על ידי סכר.
גאוגרפיה

האגם ממוקם בחלק הצפוני של המישור הגדול, בקצה הדרום-מזרחי של מחוז הווש, על גבול המחוזות בורשוד-אבאוי-זמפלן, הווש ויאס-נאג'קון-סולנוק.
שטחו הוא 127 קמ"ר, עליו פסיפס של משטחי מים פתוחים, איים, וערוצים רדודים. אורכו (נמדד לאורך תוואי הזרימה של נהר טיסה, כלומר בערך בכיוון צפון-דרום) הוא 27 קילומטרים, ועומקו הממוצע 1.3 מטר; עם זאת, הנקודה הכי עמוקה באגם היא 17 מטר. באגם יש 43 קמ"ר של איים.
היסטוריה

בשנים 1967–1973 נבנתה תחנת הכוח קישקורי עם סכר כדי לשלוט בשיטפונות של נהר טיסה ולספק אספקת מים יעילה יותר למישור הגדול. הוא הושלם בשנת 1978. המים של האגם המלאכותי כיסו נחלים, שדות מרעה, יערות ושדות חקלאיים.
מאז התפתחה האקולוגיה במקום. מגוון בעלי חיים וצומחים מצאו בו בית. בחוף הצפוני של האגם פועלת שמורת ציפורים. מאז 1999, הפארק הלאומי הורטובאג' הוא אתר מורשת עולמית של אונסק"ו.
היסטוריה > גלריה

תצלום אוויר של האגם
תצלום אוויר של האגם
הנוף של אגם טיסה
ערוץ באגם טיסה
חתירה בקנו באגם
שייט באגם
הערות שוליים

1 2  "Általános tudnivalók". Tisza-tavi Ökocentrum.
↑  Szendőfi Balázs - A szőke tó - A Tisza-tó hat évszaka / első rész (dokumentumfilm-sorozat Szendőfi Balázs Youtube csatornáján, 2019.09.22.)
Miley Cyrus & Her Dead Petz

Miley Cyrus & Her Dead Petz (בעברית: מיילי סירוס & החיות המתות שלה) הוא אלבום האולפן החמישי של הזמרת האמריקאית מיילי סיירוס. האלבום יצא לאור ב-30 באוגוסט 2015.
ב-10 באפריל 2017, יצא האלבום באופן מסחרי באייטונס וספוטיפיי, על ידי חברת התקליטים תקליטי RCA.